છોટા ઉદેપુર જિલ્લાના અંતરીયાળ અને જંગલ વિસ્તારના લગામી ગામ કે જ્યાં ૧થી ૮ ધોરણની શાળા આવેલી છે. અને લગભગ 160 જેટલા વિદ્યાર્થીઓ અભ્યાસ કરે છે. અને આ 160 વિદ્યાર્થીઓને અભ્યાસ કરવા માટે સરકારે 5 ઓરડા બનાવ્યા હતા. આ 5 ઓરડામાંથી ત્રણ ઓરડા લગભગ 10 વર્ષ પહેલા જ બનાવ્યા છે. આ ઓરડામાં હાલ બાળકો અભ્યાસ કરી રહ્યા છે અને હાલ ચોમાસાની રૂતુ ચાલી રહી છે ત્યારે આ શાળાના ઓરડાની દીવાલોમાં ભેજ આવી જાય છે. અને બે ઓરડામાથી તો વરસાદનું પાણી નીચે પડતા થાળી મૂકી રાખવામા આવી છે અને પાણીથી બચાવીને બાળકોને અભ્યાસ કરાવવા શિક્ષકો મજબૂર બન્યાં છે.